ועדת הכספים, כנסת 23, פרוטוקול מספר 73, 2020-06-22 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: בבקשה, הצעה לסדר.

עודד פורר: אתה הכנסת באופן דחוף אתמול לסדר-היום שמחר נדון- -

משה גפני: לא נדבר על זה.

עודד פורר: למה לא?

משה גפני: אומר לך למה לא.

משה גפני: תדבר, אבל רק שנדע את הסדר: ביקשו ממני להביא את מה שאני מביא מחר ביום רביעי, אחרי זה ביום חמישי, אחרי זה ביום ראשון.

משה גפני: אמרתי: לא יהיה בשום פנים ואופן.

משה גפני: נושא מסוג זה יהיה יומיים.

משה גפני: לכן זה הועבר לכולם ביום ראשון.

משה גפני: זה נמצא בסדר.

משה גפני: כך גם הדיון של היום – ביקשו ממני להביא אותו מוקדם יותר, ואמרתי: לא, נלך לפי הסדר.

אחמד טיבי: העבירו את הנושא אחרי שהעבירו את הישיבה - כתוספת.

משה גפני: בטח שהגשתי תוספת, אבל ביקשתי יומיים.

משה גפני: מחר יש דיון.

משה גפני: להפוך הצעות לסדר על דיון שמתקיים מחר, זה לא לעניין.

עודד פורר: אי-אפשר לנהל את הדיון ככה, זו הצעה לסדר.

עודד פורר: אני מבקש לא לקיים את הדיון מחר עד שלא יונחו בפני חברי הוועדה הנתונים שאומרים: מהו תקציב ההובלות, מהו תקציב כלכלת בני הבית, מהו תקציב עלות השכר שמעלים לראש הממשלה החליפי, עלות צוות העובדים, מה הוצאות הכלכלה לבני המשפחה ומה העלות הרטרואקטיבית של החזר המס הנדרש.

עודד פורר: אזכיר לך, אדוני, שכשבא משרד האוצר וביקש שנאשר את קרן ההלוואות בערבות מדינה בלי נתונים, דרשנו נתונים.

עודד פורר: גם אני פעם אחת עצרתי את הדיון הזה וגם אתה.

עודד פורר: אמרת רק בשבוע שעבר: בלי נתונים לא נקיים את הדיון.

עודד פורר: אני מבקש ממך, וגם הפנייה שלי ליועצת המשפטית פה – אי-אפשר לקיים את הדיון מחר אם לא יונחו מספרים בפני חברי הכנסת.

עודד פורר: בנוסף, אני מבקש שתונח- -

שלמה קרעי: תבקש מליברמן שייתן לנו פירוט מה הוא עשה עם המיליונים שנכנסו לחשבון של הבת שלו.

עודד פורר: תעשה הצעה לסדר, אשמח לשמוע אותך.

עודד פורר: אדוני, אני מבקש בנוסף חוות דעת של היועצת המשפטית לוועדה וגם של היועץ המשפטי לממשלה, מי שאחראי על חקיקת מיסוי, האם נכון ומותר לעשות חקיקת מיסוי רטרואקטיבית.

עודד פורר: כשמניחים הצעה כזו בפני חברי הוועדה, אי-אפשר להניח אותה בלי הנתונים האלה.

משה גפני: תודה רבה.

עודד פורר: אני מבין שאתה רוצה לקיים דיון בלי הנתונים, ושאתה לא מקבל את בקשתי.

משה גפני: אני מדבר אתך בסדר-היום.

משה גפני: אני עושה מה שצריך, בצורה הברורה ביותר.

משה גפני: אני עומד בחזית, על כל הדברים האלה.

משה גפני: זה לא בא ככה סתם, כולם יודעים את זה, אבל אתה רוצה לעשות פוליטיקה.

משה גפני: תשאל את השאלות האלה מחר.

עודד פורר: זה בסדר מבחינתך.

עודד פורר: זה לא מתאים לך.

משה גפני: תודה.

משה גפני: מיכל, בבקשה.

מיכל שיר סגמן: אי-אפשר שלא לדבר על משבר הקורונה.

מיכל שיר סגמן: אני רוצה לדבר על תעשיית התרבות והאירועים, שבהם עובדים מעל 150,000 עובדים שמתוכם 30,000 עצמאיים, 120,000 שכירים, מחזור עסקי שנתי של כ-12 מיליארד שקלים בשנה.

מיכל שיר סגמן: אנו מדברים על אירועי תרבות, אירועים עסקיים, תערוכות, כנסים, פסטיבלים, אירועי ספורט ועוד, שכוללות מפיקים, הגברה ותאורה והסעדה וביטחון ושחקנים ונגנים.

מיכל שיר סגמן: זו תעשייה עצומה שמושבתת או נמצאת בהאטה שאף אחד לא יודע מתי תחזור.

מיכל שיר סגמן: חייבים למצוא את המתווה לעובדים, לעצמאיים, לשכירים בעלי שליטה שם, ואם כבר אומרים לסגור, צריך לפצות, בין אם מדובר על פעימות נוספות לעצמאים בעלי שליטה על חודשים מאי-יוני.

מיכל שיר סגמן: אני חושבת שצריך לתת על זה את הדעת, תעשייה עצומה כזו שמשוועת לעזרה.

משה גפני: תודה.

משה גפני: רם בן ברק.

רם בן ברק: אני גם רוצה להתייחס למשבר של ענף התרבות.

רם בן ברק: אני חושב שאין מנוס – כולנו רואים את נתוני התחלואה, וכנראה שלא יוכלו לחזור לאירועי תרבות המוניים בקרוב.

רם בן ברק: אירועים של 250 איש לא מחזירים את ההוצאות, לכן יש לקבל החלטה אמיצה, לפצות את כל העובדים בלי יוצא מן הכלל שנפגעו, של מתן דמי אבטלה כאלה ואחרים עד שהמשבר הזה יחלוף ולא להמשיך את המצב כפי שהוא.

רם בן ברק: תודה.

משה גפני: תודה רבה.

משה גפני: אנו עוברים לתקנות מס ערך מוסף (הוראת שעה), התש"ף-2020, (ארגוני סיוע).

משה גפני: אני מקדם בברכה את מתאם הפעולות בשטחים, האלוף כמיל אבו רוקון.

משה גפני: אבקש ממך סקירה בעניין לפני שניכנס לדיון ונצביע.

משה גפני: דיבר אתי רכז הקואליציה בוועדת הכספים במהלך סוף השבוע – חמישי, ששי, מוצ"ש, על שני ארגונים שנמצאים שם שהם אנטי ישראליים, אנטי יהודיים, לנסות להוציא אותם מהעניין.

משה גפני: אני מקווה שהאלוף יאמר את זה – בסופו של דבר אני מקווה שיהיה נוסח כזה שבכדי להכניס ארגונים מהסוג הזה יצטרכו המלצה של המתפ"ש, אישור מנכ"ל משרדי הביטחון והאוצר ואישור ועדת הכספים.

רם בן ברק: מי הגוף במדינת ישראל שקובע אם ארגון הוא קיצוני, כזה או אחר?

משה גפני: מתאם הפעולות בשטחים יציג את הדברים.

משה גפני: קודם נראה אם אנחנו בכלל דנים על זה עכשיו.

קריאות: - - -

רם בן ברק: יש במדינה הזאת מוסדות, מי קובע איזה ארגון הוא לגיטימי ואיזה לא לגיטימי?

משה גפני: תכף נראה אם זה בכלל עומד לדיון.

קריאות: - - -

קטי קטרין שטרית: תסתכל בגוגל.

קטי קטרין שטרית: תראה - הם מממנים את ה-BDS.

רם בן ברק: אתה יודע איזה פניות אני קיבלתי בסוף השבוע הזה מכל מיני ארגונים הזויים שאני לא רוצה להזכיר את שמותיהם כאן?

רם בן ברק: אני לא רוצה לקבוע בעצמי על סמך גוגל אם גוף הוא כזה או אחר.

רם בן ברק: יש רשות שופטת במדינה.

רם בן ברק: שתקבע.

משה גפני: אבקש שהאלוף יאמר על מה אנו דנים, מה אנו אמורים לאשר.

משה גפני: כל עוד לא הגענו לשלב הזה, גם מה שאתה שואל הוא מיותר, כי יכול להיות שאנו לא דנים בכך.

עודד פורר: שאלתי את המתפ"ש בדיון הקודם, ואשמח שהאלוף יתייחס לזה - הרי מדובר פה בנושא שהם רואים אותו הומניטרי.

עודד פורר: האם כנגדו הוצבה דרישה הומניטרית לשבויים ונעדרים שנמצאים ברצועת עזה?

עודד פורר: שאלתי את הנציג שלו.

עודד פורר: אמנם זה היה בזום.

משה גפני: ביקשתי שיענה.

משה גפני: הזום הזה מטריף לי את הדעת.

משה גפני: אני מעדיף לראות את האלוף פנים אל פנים.

משה גפני: בבקשה, האלוף אבו רוקון.

משה גפני: אמרתי - עם אופיר כץ הגענו לפתרון בעניין, שאני מקווה שיענה גם על השאלות שלכם.

כמיל אבו רוקון: אני מבקש להציג את הרציונל, ואז אשמח לענות על כל שאלה בעניין.

כמיל אבו רוקון: אנחנו יודעים, וגם אתם בטח מכירים את הסיפור – שחלק מרכזי מהאלימות שהתרחשה בשנתיים האחרונות סביב רצועת עזה מקורה המרכזי במצוקות אזרחיות הומניטריות.

שלמה קרעי: ובשנאת יהודים.

כמיל אבו רוקון: השאלה אם אנו רוצים שוב להיכנס לריטואל ולסבבים ולהתשה הזאת סביב הנושא של הגדרות, מה שנקרא צעדות השיבה, הפגנות של 85 שבועות שחווינו שבוע אחר שבוע, וכל דבר כזה גלגל אותנו לעוד סבב ועוד סבב, התשה לעוטף ולכל מי שעוסק בנושא זה.

כמיל אבו רוקון: לכן הדרקטיבה היתה לשפר את המצוקות ולמנוע את המשבר ההומניטרי ברצועת עזה.

כמיל אבו רוקון: למה זה קרה - הבסיס של הנתונים הם קשים ביותר: אבטלה מעל 60%, עוני מחפיר.

כמיל אבו רוקון: אני לא רוצה להלאות אתכם בפרטים בנושאים האלה, אבל הקש ששבר את גב הגמל היה בתחילת 18', בזמן שהרשות הפלסטינית החליטה להטיל סנקציות על עזה והפסיקה משכורות ותשלום לתשתיות ותשלומים למערכות הבריאות.

כמיל אבו רוקון: לכן יצאו לצעדות השיבה, הפגנות ומה שקרה במערכת הזאת מסביב, שחווינו 85 שבועות, שבוע אחרי שבוע, וכל דבר כזה גלגל אותנו לעודד סבב ולעוד בעיה ולעוד אירועים קשים שקרו לנו סביב רצועת עזה בהקשר הזה.

כמיל אבו רוקון: אז עלה הרעיון, איך אנחנו מנסים להשפיע על זה ולשפר את המצוקות.

כמיל אבו רוקון: פנינו לרשות הפלסטינית.

כמיל אבו רוקון: היא לא רצתה לסייע, אלא להפך – היא תקעה מקלות בגלגלים בנושא הזה כדי לא לאפשר סיוע בנושאים האלה.

כמיל אבו רוקון: אחד הדברים שעלו זה הנושא של הפעלת תחנת הכוח ברצועת עזה.

כמיל אבו רוקון: עזה עד הפעלת תחנת הכוח קיבלה רק 120 מגה ואט מתוך מדינת ישראל מהקווים שמזינים את רצועת עזה, ותחנת הכוח עמדה שם כאבן שאין לה הופכין כי אי-אפשר היה להפעיל אותה כדי לאפשר את זה.

בצלאל סמוטריץ': כמה החוב של עזה בחשמל?

כמיל אבו רוקון: זה מקוזז חודש אחרי חודש.

בצלאל סמוטריץ': כמה החוב וכמה מקוזז?

כמיל אבו רוקון: לעזה אין חוב – זה מקוזז מכספי הרשות הפלסטינית חודש אחר חודש.

בצלאל סמוטריץ': כמה נכון להיות חייבים לנו על חשמל?

כמיל אבו רוקון: מעזה אין חוב.

כמיל אבו רוקון: מקזזים להם את כל החשבונית כל חודש.

בצלאל סמוטריץ': היה 2 מיליארד שקל אחורה.

כמיל אבו רוקון: אתה מדבר על יו"ש.

כמיל אבו רוקון: אני מדבר על עזה.

כמיל אבו רוקון: בשנה שעברה הצלחנו להחזיר לחברת החשמל מיליארד שקל.

כמיל אבו רוקון: יפתח רון - מכיר אותו?

כמיל אבו רוקון: תשאל אותו.

כמיל אבו רוקון: ביום שישי דיברנו על זה.

כמיל אבו רוקון: לכן עלו תהיות, איך אנחנו יכולים לשפר את המצוקות האזרחיות ברצועת עזה.

כמיל אבו רוקון: אחד הרעיונות שעלו – להפעיל את תחנת הכוח, שיש בכוחה לתת עוד מגה ואט, כלומר 220 מגה ואט.

כמיל אבו רוקון: עזה צריכה באופטימום 500 מגה ואט.

כמיל אבו רוקון: גם ככה אתה בקושי מגיע לחצי.

כמיל אבו רוקון: עד הפעלת תחנת הכוח היה להם ארבע שעות ביום חשמל לצורך בעניין.

כמיל אבו רוקון: הסיפור הזה הסתייע בכנס התרומות בסוף 18', כשנציג מדינת ישראל בכנס התרומות היה השר צחי הנגבי, ושם הוחלט, כולל המימון וכל מה שגייסו לטובת העניין הזה, להטיל את המשימה הזאת על השליח של האו"ם, מלדינוב.

כמיל אבו רוקון: הוא הפעיל את היו אן אופס – ארגון של האו"ם שעוסק מסביב לעולם במעל 2, 3 מיליארד דולר של פרויקטים מעל 100 מדינות.

כמיל אבו רוקון: זה ארגון מסודר, רשמי, מוכר.

כמיל אבו רוקון: שייך לאו"ם לצורך העניין ולא לארגונים ששלחו לי את השמות שלהם אתמול בהקשר הזה.

כמיל אבו רוקון: אין קשר ביניהם.

כמיל אבו רוקון: הדבר הזה הסתייע כדי להפעיל את תחנת הכוח.

כמיל אבו רוקון: הארגון הזה חתם עם חברת באז.

כמיל אבו רוקון: גם אז הרשות הפלסטינית ניסתה לתקוע מקלות בגלגלים כדי לא לאפשר את הסיפור הזה.

כמיל אבו רוקון: ביום שהיו צריכים להניע את המיכלית הראשונה לטובת תחנת הכוח קראו לאחראים במדינת ישראל, מי שמספק, ואמרו: אנחנו הקליינט המרכזי שלכם – אל תיתנו לרצועת עזה.

כמיל אבו רוקון: אמרנו כמה פעמים לרשות הפלסטינית: אנחנו לא מתכוונים להיכנס למערכה בעזה.

כמיל אבו רוקון: אנחנו נעשה מערכה בעזה מתי שאנחנו רוצים – לא על רקע הומניטרי או המצוקות שייצרתם אותם.

כמיל אבו רוקון: לכן הם עשו כל מה שצריך כדי לתקוע מקלות בגלגלים.

כמיל אבו רוקון: הופעלה תחנת הכוח, וזה נתן עוד שמונה שעות בממוצע ביום – אם דיברנו על ארבע שעות ממוצע של חשמל ביום, נתן כמעט 12 שעות היום - כלומר נתן 8 הפעלה, 8 הפסקה, כלומר כמעט 12 שעות ביום מבחינת צריכת החשמל בתוך רצועת עזה.

כמיל אבו רוקון: ברור לכולם שחשמל משפיע על המים, על הביוב, שיכולים להזרים לים, אלינו, אם מישהו נפגע מהעניין הזה.

כמיל אבו רוקון: משפיע על מערכות שונות.

כמיל אבו רוקון: לכן זה הסתייע לקראת הסיפור הזה.

כמיל אבו רוקון: הארגון הזה קיבל פעמיים פטור בוועדת הכספים על הסוגיה הזאת, של המע"מ על הדלקים – בינואר 19' ואז בהוראת שעה שהניחו אותה בינואר 20'.

קטי קטרין שטרית: כל התשעה?

כמיל אבו רוקון: לא.

כמיל אבו רוקון: אני לא מכיר את התשעה.

עודד פורר: אבל בסוף משם זה יורד לארגונים אחרים.

כמיל אבו רוקון: זה ספציפית לארגון מסוים של האו"ם, שההחלטה של התורמות ב-18', של מלדינוב, שהוא זה שהפעיל את הארגון הזה, של האו"ם.

כמיל אבו רוקון: זה ארגון מסודר, עובד במעל 100 מדינות בעולם במיליארדי דולרים.

כמיל אבו רוקון: הוא נקרא זרוע הביצוע של האו"ם לכל מיני פרויקטים.

בצלאל סמוטריץ': חבר הכנסת פורר שאל: אז איך נכנסו פתאום עוד תשעה ארגונים, שלא קשורים לחשמל?

בצלאל סמוטריץ': איך זה מתרחש?

בצלאל סמוטריץ': הם נכנסו לפטור הזה.

בצלאל סמוטריץ': כשקיבלנו רשימה בשבוע שעבר, קיבלו חוץ מהיו אן אופ הזה, שהבנתי שאתה מדבר על החשמל לעזה - עוד תשעה ארגונים נוספים שלא קשורים לחשמל לעזה שמישהו טרח להגדיר אותם כארגוני סיוע, שהתברר שחלקם הגדול ארגוני BDS.

בצלאל סמוטריץ': גם הם קיבלו אותו פטור.

בצלאל סמוטריץ': איך זה התרחש?

אופיר כץ: אדוני האלוף, האם שני הארגונים, דיקונה ו-MCC, לא ייהנו מההטבה הזו של הבלו?

כמיל אבו רוקון: חד-משמעית.

כמיל אבו רוקון: אין להם קשר.

אחמד טיבי: אני מבין שאתה מאשר שהאו"ם הוא לא ארגון אנטי ישראלי.

אחמד טיבי: כמה גיחוך.

אחמד טיבי: אני שומע פה 6 שעות, 8 שעות חשמל.

אחמד טיבי: אתם יצרתם את המצוקה.

בצלאל סמוטריץ': אנחנו אשמים בזה?

קריאות: - - -

שלמה קרעי: טיבי, מתי תגיע לביקור אצלנו בעוטף עזה?

שלמה קרעי: מתי תבוא לראות את הילדים שמרטיבים בלילה?

קריאות: - - -

עודד פורר: הומניטרי אצלך זה רק לצד אחד.

קריאות: - - -

משה גפני: מספיק כבר.

אחמד טיבי: אני בעד לסיים את נושא השבויים.

קטי קטרין שטרית: תכריזו על זה, אחמד, שאתה רוצה שהישראלים יחזרו.

קריאות: - - -

משה גפני: האלוף, אני מבקש לא לענות לחברי הכנסת.

משה גפני: אין אישור לכל הצעקות האלה – הכול נעשה לסיבות אחרות.

עודד פורר: רק טיבי יכול לקום ואתה לא מעיר לו.

משה גפני: אתה תיארת שאנחנו מתבקשים עכשיו לאשר רק את הארגון הזה, לא לאשר עוד תשעה ארגונים.

משה גפני: אתה מבקש מאתנו לאשר את המקרה הספציפי הזה, שהם מספקים את החשמל, את הדלק, דרך חברת פז, כדי להפעיל את תחנת הכוח בעזה.

משה גפני: אני רוצה לבקש, שאם תרצו מסיבה כלשהי, להביא עוד ארגונים, אחד מהתשעה, כל התשעה, או שבעה מתוכם – יצטרכו אישורים.

משה גפני: המלצה שלך, אישורים של מנכ"לי ביטחון ואוצר ואישור של ועדת הכספים.

כמיל אבו רוקון: בסדר.

בצלאל סמוטריץ': זה צריך להיות בנוסח.

עודד פורר: הוא לא ענה על השאלה שלי.

עודד פורר: השאלה שלי פשוטה: מדובר פה בעניין הומניטרי.

עודד פורר: האו"ם הוא שהכריז על הפסקת האש שבה נחטף הדר גולדין.

עודד פורר: האם מדינת ישראל שמה בנושא הזה דווקא עכשיו הומניטרי תמורת הומניטרי?

משה גפני: שואל חבר הכנסת פורר, אדוני האלוף, האם מדינת ישראל ביקשה באותו תהליך, שמדברים על אספקת החשמל, אספקת הדלק, כדי להפעיל את תחנת הכוח בעזה, האם ביקשו להחזיר את השבויים היהודים ארצה?

עודד פורר: יש נושאים הומניטריים?

משה גפני: האם זה נדון?

משה גפני: האם אתה בעניין הזה?

כמיל אבו רוקון: לגבי סוגית השבויים והנעדרים אני מציע שתזמינו את המתאם שון לכאן.

כמיל אבו רוקון: אני מקיים הנחיות של הדרג המדיני, קרי לאפשר חמצן לרצועת עזה ולמנוע משבר הומניטרי.

משה גפני: תודה.

משה גפני: בבקשה.

אופיר כץ: קודם כל, אני מברך על הסיכום שהגענו אליו ושייכנס לנוסח.

אופיר כץ: מדינת ישראל נמצאת במאבק ארוך שנים מול ה-BDS.

אופיר כץ: אפילו יש משרד ממשלתי שכל ייעודו- - -

משה גפני: היועצת המשפטית גם שואלת: מה הסיכום שהגעתם אליו?

שגית אפיק: לא מאשרים ארגונים.

שגית אפיק: אתם רוצים להתחיל לאשר ארגון-ארגון?

שגית אפיק: זה לא מה שאתם עושים פה בתקנות.

שגית אפיק: יש פה מישהו מרשות המיסים?

שגית אפיק: לילי, את כאן?

שגית אפיק: אתם מציעים לחברי הוועדה לאשר ארגון-ארגון?

שגית אפיק: זו הצעת שר האוצר?

שגית אפיק: אנחנו נכנסים פה לאירוע של סעיף 46.

שגית אפיק: אני לא מצליחה להבין את התיקון שהגיעו אליו לסיכום עם חברי הוועדה.

שגית אפיק: אני לא יודעת מי הציע אותו.

בצלאל סמוטריץ': בעצם צריך לתקן את הנוסח, גברתי היועצת המשפטית, כך שכל ארגון יצטרך אישור הוועדה.

קטי קטרין שטרית: זה מה שהגיעו.

קטי קטרין שטרית: זה המתווה.

קטי קטרין שטרית: זה גם מה שאמר אופיר.

רם בן ברק: זה אינטרס של כולנו שהמצב בעזה ישתפר, ומצב התושבים יהיה טוב יותר.

רם בן ברק: זה אינטרס של מדינת ישראל, כמו שזה אינטרס של תושבי עזה.

קטי קטרין שטרית: מדברים על שני ארגונים.

רם בן ברק: לא כל דבר הוא פוליטיקה זולה כמו שאתם עושים פה.

עודד פורר: זה לא פוליטיקה זולה.

עודד פורר: אתה יכול לדרוש דברים כחבר כנסת.

עודד פורר: אתה יכול לבקש לדעת לאן הולך הכסף, ומה התנאים שהעמידה מדינת ישראל.

עודד פורר: זה לא פוליטיקה זולה.

רם בן ברק: צריך לדעת לאן הולך הכסף, ותמונה הומניטרית זה דבר נכון ויש לדון בו, אבל בסופו של דבר אנחנו לא יכולים להסתכל על רצועת עזה כעל מכלול.

רם בן ברק: יש שם מלחמה שצריך כמה שיותר לעשות הגבלות שם, ויש האוכלוסייה.

רם בן ברק: ככל שמצב האוכלוסייה יהיה טוב יותר, גם מצבנו יהיה טוב יותר.

רם בן ברק: אני לא רוצה לראות אנשים שחיים בלי חשמל בעזה ושאין להם מה לאכול.

רם בן ברק: אם יש גופים שדואגים לזה, אני מעודד אותם לעשות את זה, לטובת מדינת ישראל.

בצלאל סמוטריץ': למה אני צריך לתת להם כסף?

בצלאל סמוטריץ': למה אנחנו משלמים בתעריף החשמל שלנו בלו על דלקים ומע"מ על דלקים והם לא?

בצלאל סמוטריץ': מה קרה?

בצלאל סמוטריץ': אני בעד לתת לחברת החשמל בישראל גם פטור כדי שעכשוי במשבר הקורונה תעריף החשמל לאזרחי ישראל יירד.

בצלאל סמוטריץ': עניי עירך קודמים.

קטי קטרין שטרית: רם, אתה לא בקי בארגונים.

קטי קטרין שטרית: יש שם שני ארגונים שנתמכים על-ידי ממשלת שבדיה.

קטי קטרין שטרית: שממשלת שבדיה תיתן להם כסף.

קטי קטרין שטרית: מה הבעיה?

בצלאל סמוטריץ': זה מה שאנחנו עושים – מורידים את כל הארגונים, ואם ירצו להוסיף, יצטרכו לבוא לאישור הוועדה.

בצלאל סמוטריץ': האלוף, איך קרה שבשנה האחרונה – לא יודע מתי - היתוספו עוד תשעה ארגונים, שלא קשורים בכלל לחשמל בעזה, וקיבלו את האישור הזה?

בצלאל סמוטריץ': איך זה קורה?

בצלאל סמוטריץ': יש רציונל אחד.

בצלאל סמוטריץ': אישרו פטור.

בצלאל סמוטריץ': אני מבין שזה מנכ"לי האוצר והביטחון.

בצלאל סמוטריץ': הם טוענים שזה המלצה שלכם, כל הארגונים.

בצלאל סמוטריץ': זה מה שנאמר פה בדיון הקודם.

קטי קטרין שטרית: זה גם מה שאמר נציג שלך בזום.

קטי קטרין שטרית: הוא אמר את כל התשעה.

בצלאל סמוטריץ': זו הטענה.

קריאות: - - -

קטי קטרין שטרית: מי הציג את הארגונים?

כמיל אבו רוקון: לא אנחנו.

כמיל אבו רוקון: אנחנו באנו עם הארגון הזה.

קטי קטרין שטרית: אז תסביר את זה.

בצלאל סמוטריץ': אדוני מרכז הקואליציה בוועדה, אם אנחנו לא משנים עכשיו את הנוסח באופן שבו בנוסח יהיה שכל ארגון שמבקשים לאשר יהיה דרוש אישור הוועדה, הכול זה בלוף ואנחנו נתנגד.

בצלאל סמוטריץ': הרי עומד פה המתאם ואומר: אין לי מושג איך הצטרפו הארגונים הנוספים.

קריאה: זה לא על הפרק.

בצלאל סמוטריץ': בטח שזה על הפרק.

בצלאל סמוטריץ': אתה תאשר עכשיו אישור גורף, מחר יבואו שני מנכ"לי משרדי הביטחון והאוצר, יאשרו ארגונים בלי שאף אחד ידע על זה, כפי שקרה עד עכשיו, וזה ישראבלוף.

בצלאל סמוטריץ': עכשיו יודיעו לך שאתה מאשר רק לארגון אחד, ועוד שבוע יכניסו את הארגונים הנוספים באישורים של שני המנכ"לים.

בצלאל סמוטריץ': הוא לא יודע להסביר איך נכנסו התשעה.

בצלאל סמוטריץ': אני דורש שכל ארגון יצטרך לבוא לוועדה.

בצלאל סמוטריץ': אתה מאשר תקנה שאומרת שהמנכ"לים האלה יכולים לאשר בעצמם.

בצלאל סמוטריץ': לא מוכן.

בצלאל סמוטריץ': אם יתקנו את הנוסח, אפשר יהיה לתמוך בזה בהסכמה.

בצלאל סמוטריץ': אם לא, אני חושב שעלינו להתנגד לזה, כי המשמעות היא שאתה מאשר את כל תשעת הארגונים.

אופיר כץ: איך לא שיניתם את זה כשבנט היה שר הביטחון?

בצלאל סמוטריץ': זה ישראבלוף.

משה גפני: שגית, בבקשה, תגידי מה את מציעה.

ניר ברקת: משהו קטן וממוקד: אני תוהה, מדוע בכלל לתת להם הנחה כלשהי?

ניר ברקת: ממה נפשך - אם יהיה לחץ וחשש לאלימות, הם יגידו: נדרוש את כל הדלק בחינם.

ניר ברקת: מדוע לא לשלם מחיר שוק לדלק?

ניר ברקת: במיוחד בתקופת הקורונה, שמדברים על נושאים הומניטריים.

משה גפני: השאלה אם אתה סומך על ראש ממשלה.

משה גפני: הוא ביקש את זה ממני.

משה גפני: אם אתה לא סומך עליו, תגיד.

משה גפני: זו שאלה טובה.

משה גפני: מדברים על זה שנים.

משה גפני: זה לא חדש.

ניר ברקת: בתקופת הקורונה יש חצי מיליארד שקל ויתור, זה לא פחות הומניטרי.

משה גפני: יושב פה האיש המוסמך מטעם מדינת ישראל כדי לנהל את העניין הזה.

משה גפני: הוא מתאם פעולות הממשלה בשטחים.

משה גפני: אומר שיש עניין רב בעובדה שאנחנו מאפשרים להם להפעיל את תחנת הכוח.

משה גפני: אפשר לקבל את זה ואפשר לא.

משה גפני: תודה.

שלמה קרעי: אתו אנחנו מסכימים, רק שאם זה לא יהיה בפיקוח שלנו, שוב יכניסו תשעה ארגונים.

משה גפני: אני רוצה לשמוע מהיועצת המשפטית ניסוח שזה לא יקרה.

משה גפני: בבקשה, שגית.

שגית אפיק: אנחנו נמצאים בתקנות מע"מ, שזה התקנה על-ידי שר האוצר באישור ועדת הכספים.

שגית אפיק: תקנה 10 הקיימת קובעת פטור בשיעור 0 לנציגויות ולנציגים.

שגית אפיק: היא קובעת על מכירת בנזין, נפט וסולר כמשמעותם בצו הבלו על דלק, הטלת בלו, יחול שיעור 0 אם נמכרו לאחד מאלה: ארגון אשר ניתן לו פטור מבלו בהתאם לסעיף 2(5) לצו הבלו על דלק, פטור- - - התקנה הזו למעשה נקבעה בעבר על-ידי ועדת הכספים, אושרה בפברואר 2019 על-ידי ועדת הכספים לשנה בלבד.

שגית אפיק: בגלל הבחירות היא הוארכה מכוח סעיף 38 לחוק יסוד: הכנסת עד 16 ביוני ואז פקעה.

שגית אפיק: מה שהובא בפניכם זה רק להאריך את התקנה הזו.

שגית אפיק: מה היא אומרת – שארגון שכבר קיבל את הפטור מהבלו, יהיה זכאי אוטומטית לפטור מהמע"מ.

שגית אפיק: זה מה שהתקנה אומרת ושאושר כאן בפברואר 2019.

שגית אפיק: מה זו רשימת הארגונים – נכון לעכשיו, בהתאם לתקנה שפקעה, זו רשימת הארגונים שקיבלה את הפטור מבלו.

שגית אפיק: זו הרשימה שאתה, חבר הכנסת סמוטריץ, ראית, וכששאלת אילו ארגונים הצטרפו – כולם ראו.

שגית אפיק: מאז 2019 הצטרף ארגון נוסף, הארגון שדובר בו.

שגית אפיק: אבל אותה רשימה ב-2019 היתה כבר אז.

שגית אפיק: הוועדה לא מאשרת ארגון ספציפי.

שגית אפיק: זה לא דבר שנהוג לעשות בחקיקה, זה לא דבר שנכון עבור הוועדה, לקיים דיונים, בטח לא בחקיקת משנה, פר ארגון.

שגית אפיק: הוועדה יכולה להנחות, לקבוע קריטריונים, להנחות את הנציגים.

בצלאל סמוטריץ': אז אפשר לכתוב: רק ארגון של האו"ם- - -

שלמה קרעי: - - -

שגית אפיק: סעיף 46 קבוע בחוק.

שגית אפיק: הוא סעיף סופר חריג בחקיקה, ותראה שבימים הקרובים גם הוועדה תידרש לדיון בעניינו.

שגית אפיק: סעיף 46 הוא חריג.

בצלאל סמוטריץ': הרבה פולמוסים נשברו עליו.

שגית אפיק: נכון.

שגית אפיק: מכיוון שכך, שהוא ייחודי, ואני לא חושבת שנכון להחיל את הטכניקה של סעיף 46 כאן, מציעים לכם כאן נציגי הממשלה – אני מבינה שזה גם על דעת רשות המיסים וגם על דעת מתאם הפעולות בשטחים – נוסח אחר, שיכול לענות על הבקשה שלכם.

שגית אפיק: הנוסח הזה אומר: במקום שיהיה פטור אוטומטי, מי שקיבל פטור מהבלו יקבל גם את הפטור מהמע"מ.

שגית אפיק: הפעם הפטור מהמע"מ יצטרך לעבור שוב בדיקה שיעשה אותה המנכ"ל של משרד הביטחון, המנכ"ל של משרד האוצר, ולפי המלצת מתאם פעולות הממשלה בשטחים.

שגית אפיק: אתם יכולים להנחות אותו, לתת לו קריטריונים למה אתם רוצים.

שגית אפיק: הוא פה, שומע אתכם.

שגית אפיק: זה דיון שקוף.

בצלאל סמוטריץ': אבל הוא לא מחויב.

עודד פורר: אני מוכן לנסח קריטריונים שייכנסו לתקנה, שיקבעו לאיזה ארגון אפשר לתת ולאיזה לא, ובאילו תנאים.

בצלאל סמוטריץ': גם עד היום - הסמכות לפטור על הבלו היא לשני המנכ"לים.

בצלאל סמוטריץ': את צודקת שהפטור על המע"מ הוא אוטומטי.

בצלאל סמוטריץ': זה לא עבד עד היום – עובדה שהפטורים האלה ניתנו.

שגית אפיק: עכשיו מציעים להוסיף את מתאם הפעולות.

בצלאל סמוטריץ': עם כל הכבוד, לא, כי בסוף זה לחצים וזה.

בצלאל סמוטריץ': אני חושב שצריך את אישור הוועדה.

בצלאל סמוטריץ': אם רוצים לאשר, מה הבעיה לקבוע שמאשרים את זה לארגון- -

שלמה קרעי: אנחנו מוכנים לבוא לכאן לעוד שעה של דיון על חשבון זממנו, לעבור על זה.

עודד פורר: יש לי הצעה לנוסח, גברתי.

בצלאל סמוטריץ': גברתי היועצת המשפטית, מדוע לא לכתוב: ארגון ששייך לאו"ם- -

משה גפני: תגיד לפרוטוקול את מה שאמרת, בבקשה.

אלעד גורן: שלום, אני ראש המחלקה האזרחית, מתפ"ש.

אלעד גורן: מה שהיה עד היום, ששני המנכ"לים, הביטחון והאוצר, חתמו על פטור מהבלו לארגוני סיוע.

אלעד גורן: בתקנה הקודמת הצמידו את הפטור מהמע"מ לפטור מבלו, כלומר מי שקיבל פטור מהמע"מ, קיבל פטור מבלו.

אלעד גורן: המטרה שלנו – לנתק בין המנגנונים הללו.

אלעד גורן: כלומר פטור מבלו יהיה תנאי הכרחי לפטור ממע"מ.

אלעד גורן: כדי לקבל פטור ממע"מ זה יעבור מנגנון נוסף, של שני מנכ"לים שיחתמו על הפטור ממע"מ בהמלצת מתאם פעולות הממשלה בשטחים.

אלעד גורן: אני רוצה לדייק, שלפני זה, זה לא היה כך.

אלעד גורן: המתפ"ש לא היה בתהליך האישור.

אלעד גורן: כרגע אנחנו מכניסים את מערכת הביטחון לתיאום פעולות הממשלה בשטחים לתהליך האישור, ואז מהווים אינסטנציה מקצועית בהקשר של מיהו הארגון ומה פועלו.

אלעד גורן: הדיון הוא כרגע על הפטור ממע"מ.

ניר ברקת: אתה מייצר מנגנון כפול.

משה גפני: אני רוצה להבין עד הסוף.

משה גפני: בבקשה.

אלעד גורן: המטרה היא לייצר שתי מדרגות: אחת שמדברת על הפטור מהבלו, בחתימת שני המנכ"לים, והשנייה, בהמלצת תיאום פעולות ממשלה בשטחים, יגיע לחתימה של שני מנכ"לים.

אלעד גורן: הבקשה שלכם –להעביר את זה גם את ועדת הכספים.

אלעד גורן: אבל המטרה שלנו – לנתק את העניין הפבלובי בין הפטור מהמע"מ לפטור מבלו.

עודד פורר: אדוני, אני רוצה להציע נוסח.

ניר ברקת: במקום פעם אחת, גם לבלו וגם למע"מ, הם עושים פעם אחת דיון לבלו ופעם למע"מ.

ניר ברקת: אולי תחזרו ותציעו הצעה יותר טובה, ונעשה את זה פעם אחת בהתחלה, ויכול להיות שנחסוך מאותם ארגונים שאנחנו לא רוצים שיהיה להם פטור ממע"מ, שגם לא יהיה להם פטור מבלו.

משה גפני: תודה.

משה גפני: בבקשה.

עודד פורר: אני מוכן להתפשר על נוסח, שבהמשך לסעיף המוצע יירשם: ובלבד שיתקיימו שני התנאים מצטבר: א.

עודד פורר: שהארגון אינו פועל ואינו מקדם חרם כאמור בחוק למניעת פגיעה במדינת ישראל באמצעות חרם 2011, או חתום על עצומות כנגד מדינת ישראל.

עודד פורר: ב.

עודד פורר: שמתאם הפעולות בשטחים דרש גמול הומניטרי מהאומות המאוחדות בעניין השבויים והנעדרים.

משה גפני: בבקשה.

בצלאל סמוטריץ': שני המנכ"לים – אנחנו יודעים שזה לא עובד.

בצלאל סמוטריץ': הוכח.

בצלאל סמוטריץ': זה הביא לאישור ארגונים שחברי הכנסת לא חשבו שנכון לאשר.

בצלאל סמוטריץ': מה שמבקשים עכשיו במתפ"ש - להניח את דעתנו בכך שתידרש גם המלצה של מתאם הפעולות.

בצלאל סמוטריץ': אם מתאם הפעולות בממשלה היה פועל בשנים האחרונות נגד הפרת החוק הבוטה והחצופה של ארגונים בין-לאומיים ביהודה ושומרון בבנייה הלא חוקית, של האיחוד האירופאי, של ארגונים כאלה, של אנרכיסטים שמתעמתים עם חיילי צה"ל, אולי יכולתי לסמוך על שיקול דעתו, אבל מכיוון שלצערי הרב, גם ביהודה ושומרון בענף ארבל יש השתוללות רבתי, וארגונים בין-לאומיים פועלים בניגוד מוחלט לדין הישראלי, לאינטרסים הישראליים – כל ההשתלטות הערבית על שטחי C מבוצעת בארגון, במימון, בסיוע וביצוע של אותם ארגונים, שלצערי הרב, אתם נותנים להם את הוויזות, את אישורי הכניסה ואת כל ההטבות, צר לי שאיני יכול לסמוך עליך בנקודה הזאת – כמובן זה לא אישי אלא עניין מערכתי – אתם רואים בעין טובה את פעילות הארגונים, אתם רוצים להשיג שקט תעשייתי דרך אותו סוג של פרוטקשן שאנחנו משלמים לא רק בעזה אלא גם ביו"ש – ניתן להם להשתולל - העיקר שיהיה פה בשקט.

בצלאל סמוטריץ': איני מוכן לזה בשום פנים ואופן, לכן אני דורש שזה יהיה באישור הוועדה, או פשוט אפשר לאשר ספציפית – אם חושבים שאין ברירה, וצריך לתת פטור ממע"מ לדלקים לתחנת הכוח, צריך לאשר ספציפית את זה, ולא לתת צ'ק פתוח היום לא למנכ"לים ולא למתאם.

בצלאל סמוטריץ': לתת הטבות לארגונים שפעם אחר פעם פועלים נגד מדינת ישראל.

בצלאל סמוטריץ': לצערי הרב, מדינת ישראל במקום להיאבק בהם, נותנת להם סיוע.

משה גפני: אני מציע, אחרי שהבנתי את כל הבעיות המשפטיות שיש בזה וכל הנלווה, שזה יהיה באישור המתפ"ש – לא בהמלצתו אלא באישורו.

בצלאל סמוטריץ': כמו שאישר עד היום?

משה גפני: הוא אמר פה שהוא לא מכניס את הארגונים האלה.

משה גפני: זה נאמר.

ינון אזולאי: אם הוא לא מכניס אותם, והוא אמר שהארגונים האלה, ה-UN OPS, איך נכנסו תשעת הארגונים האלה?

משה גפני: אין לי מושג.

שגית אפיק: חבר הכנסת אזולאי, עד כה מתאם הפעולות בשטחים לא היה חלק מהתהליך בתוך הממשלה.

שגית אפיק: היו אחראיים על זה מנכ"ל משרד האוצר ומנכ"ל משרד הביטחון.

שלמה קרעי: ומנכ"ל משרד הביטחון לא התייעץ עם אנשיו?

שלמה קרעי: לא היית שותף לדיונים האלה?

בצלאל סמוטריץ': אדוני, בדיון הקודם אמרת שכל הארגונים היו תחת המלצה שלכם.

קטי קטרין שטרית: אתם טועים.

קטי קטרין שטרית: יש פה מכתבים.

קטי קטרין שטרית: בתקופה של בנט כשר הביטחון – אתם כן מכותבים, אתם כן ידעתם על הארגונים.

קטי קטרין שטרית: גם הוא ידע.

קטי קטרין שטרית: הוא קיבל את זה ידנית.

בצלאל סמוטריץ': המתאם מנהל את זה.

משה גפני: מתאם הפעולות, האלוף אבו רוקון, אתה היית בתוך המערכת הזו גם קודם?

משה גפני: היה צריך אישורים שלך?

כמיל אבו רוקון: המלצנו, כפי שאמרתי, פעמיים על הארגון הספציפי הזה, UN OPS.

כמיל אבו רוקון: את האחרים איני מכיר.

משה גפני: ואתה לא רוצה לאשר אותם.

כמיל אבו רוקון: בשום פנים ואופן.

שגית אפיק: חבר הכנסת אזולאי, זו תוספת שנכנסת רק עכשיו.

בצלאל סמוטריץ': גם אתה צריך להצביע נגד.

בצלאל סמוטריץ': אצביע נגד כי זו הגישה שלהם.

משה גפני: תודה רבה.

בצלאל סמוטריץ': חשבתי שהסכמנו עם העיקרון.

משה גפני: אנחנו לא יכולים להסכים כי יש פה בעיה משפטית.

עודד פורר: אני מציע לעצור את הדיון ולנסות למצוא פתרון.

בצלאל סמוטריץ': למה אתה לא משתף אותנו בבעיה?

משה גפני: תכף אומר.

משה גפני: בבקשה.

אופיר כץ: כולם מודעים למאבק המתמשך ב-BDS.

אופיר כץ: כפי שאמרת, יש לנו אפילו משרד שמתעסק רק בזה.

אופיר כץ: טוב שראינו את זה בשבוע שעבר, את שני הארגונים האלה, שעלולים היו ליהנות ממהטבה הזאת.

אופיר כץ: גם בסוף השבוע ישבתי על הארגונים, העוזרת שלי ואני נטע, באנגלית, תרגמנו.

אופיר כץ: אלה ארגונים שפועלים נגד מדינת ישראל, ארגוני BDS מובהקים שפועלים נגד המדינה, נגד לחיילי צה"ל.

אופיר כץ: אין שום היגיון שביד אחת ניאבק ב-BDS וביד שנייה ניתן להם הטבות.

אופיר כץ: אני שמח על השינוי שנכנס, שיעבור עוד מנגנון בקרה באישור של המתאם.

אופיר כץ: כשיושב פה אלוף בצה"ל, ואומר שהארגונים האלה לא יקבלו, שהוא לא ביקש אותם ולא יבקש אותם – אני חונכתי שצריך להאמין לאלוף בצה"ל, שזה מה שיעשה.

אופיר כץ: עם השינויים האלה, שהם לטובה, ששני הארגונים האלה לא יהיו בפנים, אנו יכולים וצריכים להצביע בעד.

ינון אזולאי: עד מתי המתאם צריך להיות?

ינון אזולאי: מתי הוא מסיים קדנציה?

בצלאל סמוטריץ': אבל יבוא זה שבא אחריו.

בצלאל סמוטריץ': אנחנו עובדים על עצמנו.

משה גפני: אני עובד על עצמי, בסדר?

קטי קטרין שטרית: רק בשנה שעברה הם נתנו 4.5 מיליון שקל ל-BDS.

קטי קטרין שטרית: הם מקבלים הנחה - מממנים את ה-BDS.

שלמה קרעי: אדוני היושב-ראש, אני מצטרף לאופיר, שאנחנו צריכים להאמין לאלוף בצה"ל, אבל כיוון שהוא אומר את זה בצורה כל כך נחרצת לפרוטוקול, שבשום פנים ואופן לא לאשר לארגונים כאלה, אני חושב שנבקש ממנו לכתוב כמתאם פעולות הממשלה בשטחים שהוא יכתוב קריטריונים למתפ"ש.

שלמה קרעי: הרי אנחנו נותנים לו סמכות לאשר את הארגונים.

שלמה קרעי: שיכתוב מסמך עם קריטריונים, שאחד הקריטריונים האלה יהיה שבשום פנים ואופן לא לתת את הפטור הזה לארגונים שיוצאים כנגד מדינת ישראל.

שלמה קרעי: המסמך הזה ייכנס כנוהל גם למי שיבוא אחריך.

אחמד טיבי: זה פוסל את הליכוד בעיקר.

בצלאל סמוטריץ': חבר הכנסת קרעי, אתה צודק מאוד, רק קח בחשבון, שאם לא תאשר למי שפועל נגד מדינת ישראל, גם לאו"ם אתה לא צריך לאשר.

משה גפני: אני מבקש לסכם את הדיון.

משה גפני: מה שהיה עד היום, היה אישור גורף לעניין הזה.

משה גפני: זה היה מאושר בנסיבות כאלה ואחרות כאן, בגלל מה שאמר האלוף אבו רוקון – הוא הסביר את זה.

משה גפני: מי שהיה צריך לאשר: מנכ"לי משרדי הביטחון והאוצר.

משה גפני: מה שכעת עולה פה כהצעה זה שאנחנו מכניסים את מתאם הפעולות בשטחים כמי שיש לו סמכות לאשר יחד עם השניים האחרים.

משה גפני: אומר מתאם הפעולות בשטחים - ולא אומר זאת באמירה פרטית – זו עמדת הצבא, או זו העמדה של מתאם הפעולות בשטחים – אל תאשרו לארגונים.

משה גפני: אני לא מבקש את זה.

משה גפני: אני מתנגד לזה.

משה גפני: אני רוצה דבר אחד: שהארגון הזה שקשור לאו"ם, שיספק את הדלק כדי להפעיל את תחנת הכוח בעזה.

משה גפני: כל הדברים האחרים לא יאושרו.

משה גפני: אם אכן יהיה שינוי בעמדתך, הציע חבר הכנסת קרעי - לא יודע איך לומר לך את זה, ולא יודע אם אתה רוצה לקבוע קריטריונים- -

שגית אפיק: זו הוראת שעה ממילא.

משה גפני: הבנתי.

משה גפני: ואז יש לאשר את הנוסח הזה עם אישור המתפ"ש, שהוא אומר כאן חד-משמעית שהארגונים האלה – כשזה יקרה, הוא אמר את עמדתו.

משה גפני: הוא לא ישנה את עמדתו ככה.

משה גפני: בבקשה.

בצלאל סמוטריץ': אם המתאם בתוקף כל כך אומר שהוא לא חושב שנכון לאשר לארגונים האלה את הפטור, למה הוא נותן לארגונים האלה לפעול גם ביו"ש וגם בעזה, מנפיק להם את אישורי ויזות הכניסה – בענף ארבל, במינהל האזרחי ובמתפ"ש – שני הענפים האלה, הם אלה שעושים את זה - מדוע הוא נותן להם לסייע בהשתלטות הפלסטינית על שטחי C ביהודה ושומרון?

אחמד טיבי: זה הסעיף?

אחמד טיבי: זה הדיון?

בצלאל סמוטריץ': ענף ארבל נותן את כל האישורים.

בצלאל סמוטריץ': למה המתאם לא פועל נגד הארגונים האלה?

בצלאל סמוטריץ': זה נגד האינטרס של מדינת ישראל ונגד החוק.

משה גפני: אל תענה.

בצלאל סמוטריץ': למה שלא יענה?

משה גפני: אני לא רוצה.

משה גפני: עם כל הכבוד, נתחיל לדון בוועדת הכספים גם על מה שקורה באפגניסטן.

משה גפני: אני מבקש – האלוף אבו רוקון – אני רוצה לצמצם את הזמן של הוראת השעה, שיהיה לשנה.

כמיל אבו רוקון: בסדר.

משה גפני: זה מתחיל מהרגע שבו נגמר הקודם, כי התחלנו את הדיון ביום שני – יומיים קודם.

משה גפני: זה יהיה לשנה כי היו פה כמה חברים ששאלו מה יהיה.

משה גפני: נאשר את זה לשנה כדי לצמצם.

משה גפני: בבקשה.

רם בן ברק: אדוני היושב-ראש, במקרה הזה אפשר להוסיף משפט בנוסח: באחריות המתפ"ש לבדוק האם הארגונים פועלים כנגד מדינת ישראל.

משה גפני: לא.

משה גפני: לא אתן לו לבדוק את זה.

בצלאל סמוטריץ': למה?

משה גפני: לא רוצה.

משה גפני: אתה לא מבין לבד?

בצלאל סמוטריץ': לא.

משה גפני: בבקשה, תקריאי, שיר.

שיר שפר: תקנות מס ערך מוסף (הוראת שעה), התשע"ט-2019 (תיקון), התש"ף 2020.

שיר שפר: בתוקף סמכותי לפי סעיפים 34(ב) ו-145 לחוק מס ערך מוסף, התשל"ו-1975, ובאישור ועדת הכספים של הכנסת, אני מתקין תקנות אלה: בתקופה שמיום 17.6.20 עד יום 16.6.21 יראו כאילו בתקנה 10 לתקנות מס ערך מוסף , התשל"ו-1976, בתקנת משנה (ב) אחרי פסקה (2) יבוא: (3) ארגון אשר ניתן לו פטור מבלו בהתאם לסעיף 2(5) לצו הבלו על דלק (פטור והישבון), התשס"ה-2005, ובלבד שהארגון אושר לעניין תקנת משנה זו על-ידי המנהל הכללי של משרד הביטחון והמנהל הכללי של משרד האוצר ובאישור מתאם פעולות הממשלה בשטחים.

בצלאל סמוטריץ': אני מבקש התייעצות סיעתית.

משה גפני: אתן לכם חמש דקות, ואז אצביע.

משה גפני: רק מבקש שתדעו - אני עושה שמיניות באוויר כדי שנגיע לפתרון שהארגונים האלה יהיו בוץ.

משה גפני: יש דברים שמשפטית אנחנו לא יכולים לעשות.

משה גפני: אני לא רוצה להיכנס לזה ולא רוצה להתחיל את הדיבורים האלה.

משה גפני: לפי ההצעה הזו, הארגונים האלה בחוץ, מה שלא היה עד היום.

קטי קטרין שטרית: ראש המשלה לא ידע שהארגונים האלה הוכנסו, וביקש מאנשיו מייד לבדוק את זה, ולכן הם הוצאו, ועל זה כל הכבוד לראש הממשלה, להבדיל משרי ביטחון אחרים שלא הוציאו.

קטי קטרין שטרית: החברים היו שרי ביטחון והם אישרו את זה.

קטי קטרין שטרית: ימינה מתעסקת בפוליטיקה כל היום.

משה גפני: ב-11:50 הדיון יחודש.

משה גפני: אני הופך את העולם.

משה גפני: אני מחדש את הישיבה.

עודד פורר: אפשר הצבעה שמית, בבקשה?

בצלאל סמוטריץ': אנחנו מבקשים הצבעה שמית.

משה גפני: בסדר.

אחמד טיבי: אנטישמית.

שלמה קרעי: יש לי רק שאלה, בבקשה.

משה גפני: יושבים פה שני חברי כנסת, שראש המפלגה שלהם היה שר הביטחון.

משה גפני: העבירו הכול לארגונים האלה.

בצלאל סמוטריץ': אז מה?

בצלאל סמוטריץ': אז עשו טעויות.

אחמד טיבי: הכותרת: סמוטריץ אומר שבנט עשה טעויות.

בצלאל סמוטריץ': ודאי.

בצלאל סמוטריץ': גם אני עשיתי טעויות.

בצלאל סמוטריץ': מה קרה?

בצלאל סמוטריץ': עושים טעויות – מתקנים אותן.

שלמה קרעי: האלוף, תוכל להעביר לוועדה את הקריטריונים, לפי בקשת היושב-ראש?

משה גפני: בבקשה.

טמיר כהן: ההצבעה התחילה.

טמיר כהן: רם בן ברק – בעד.

טמיר כהן: ניר ברקת.

ניר ברקת: יש לי שאלה לפני.

ניר ברקת: אני רוצה לדעת, האם הקריטריונים- - -

משה גפני: אין שאלות באמצע הצבעה.

משה גפני: טמיר כהן: ניר ברקת – נמנע.

בצלאל סמוטריץ': כל הכבוד.

בצלאל סמוטריץ': יש עוד אמיצים בליכוד, ללכת עם האמת שלהם.

קרן ברק: תחת התיקונים שיש להם הסמכות להחריג את הארגונים האלה, אני בעד.

בצלאל סמוטריץ': שהם אלה שאישרו אותם עד היום.

משה גפני: מה זה?

משה גפני: אני אתחיל להוציא.

אופיר כץ: השגנו את המטרה.

אופיר כץ: את לא צריכה להצטדק, קרן.

בצלאל סמוטריץ': לא השגתם שום מטרה.

אופיר כץ: מה שאתה ובנט לא עשיתם.

משה גפני: בצלאל – אני קורא אותך לסדר פעם ראשונה.

משה גפני: עודד – אני קורא אותך לסדר פעם ראשונה.

משה גפני: טמיר כהן: אופיר כץ – בעד.

משה גפני: מיכל שיר – בעד.

משה גפני: קטי שטרית.

קטי קטרין שטרית: בעד להוציא את הארגונים העוינים.

קטי קטרין שטרית: טמיר כהן: קטי שטרית – בעד.

קטי קטרין שטרית: ינון אזולאי – בעד.

קטי קטרין שטרית: רם שפע – בעד.

קטי קטרין שטרית: שלמה קרעי.

שלמה קרעי: בעד, תחת מה שהיושב-ראש ביקש, שהקריטריונים יבואו לשולחן הוועדה.

שלמה קרעי: טמיר כהן: שלמה קרעי – בעד.

שלמה קרעי: אחמד טיבי – בעד.

שלמה קרעי: עאידה תומא סלימאן – בעד.

שלמה קרעי: בצלאל סמוטריץ – נגד.

שלמה קרעי: עודד פורר – נגד.

שלמה קרעי: משה גפני – בעד.

משה גפני: התוצאות הן כדלהלן: 11 מחברי הוועדה תמכו, 2 התנגדו, 1 נמנע.

משה גפני: המשמעות היא שאנו מוסיפים את מתאם הפעולות בשטחים.

עודד פורר: רביזיה.

משה גפני: אנחנו מקבלים את מתאם הפעולות בשטחים, לאחר שגם אמר את הקריטריון שלו.

משה גפני: אם יוכל להביא בכתב – מצוין.

משה גפני: הוא הביא את הקריטריון, שכל מה שהוא רוצה, הוא רוצה.

משה גפני: את הנושא- -

ניר ברקת: הוא לא אמר את זה.

ניר ברקת: לכן נמנעתי.

משה גפני: אז אני רוצה לדבר דברים לא נכון.

משה גפני: ואז המציאות היא, כפי שאמר פה פעם אחר פעם – הוא לא מבקש על הארגונים האלה.

משה גפני: הוא לא צריך אותם, הוא לא תומך בהם.

משה גפני: הוא צריך את הגוף הזה שמספק את הדלק באמצעות חברת פז כדי להפעיל את תחנת הכוח בעזה, עם הנימוקים שאמר.

משה גפני: לראשונה לא יהיה אישור.

משה גפני: לאחר אישור ועדת הכספים לא יהיה אישור לארגונים האלה.

משה גפני: היו שרי ביטחון כמו ליברמן או בנט, שנתנו אישור לארגונים האלה.

ניר ברקת: ישראבלוף.

ניר ברקת: זה ישראבלוף שאתה מוכר פה.

משה גפני: ב-12:30 יש הצבעה על הרביזיה.

ניר ברקת: אבקש לנמק אותה.

בצלאל סמוטריץ': גם אני.

משה גפני: תודה רבה, הישיבה נעולה.